Nr. C 86/12 De Europæiske Fællesskabers Tidende 4. 4. 90 
Forslag til Rådets forordning (EØF) om oprettelse af en europæisk erhvervsuddannelsesfond 
KOM(90) H endelig udg. 
(forelagt af Kommissionen den 8. februar 1990) 
(90/C 86/06) 
RÅDET FOR DE EUROPÆISKE FÆLLESSKABER FiAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det Europæiske Råd anmodede på sit møde i Strasbourg 
den 8. og 9. december 1989 Rådet om i begyndelsen af 
1990 og på forslag fra Kommissionen at træffe de 
nødvendige beslutninger med henblik på oprettelse af en 
europæisk erhvervsuddannelsesfond for Mellem- og 
Østeuropa; 
Rådet har vedtaget forordning (EØF) nr. 3906/89 (') om 
økonomisk bistand til Polen og Ungarn; 
Den Europæiske Erhvervsuddannelsesfond vil i denne 
sammenhæng kunne bidrage til udviklingen af erhvervs-
uddannelsessystemerne i de mellem- og østeuropæiske 
lande, begyndende med Polen og Ungarn; 
Den Europæiske Erhvervsuddannelsesfonds virksomhed 
indgår i den overordnede programmering af prioriteterne 
for og finansieringen af Fællesskabets bistand til Polen 
og Ungarn; 
Fællesskabets erfaringer med hensyn til gennemførelse af 
en fælles erhvervsuddannelsespolitik kan benyttes til at 
bistå udviklingen af erhvervsuddannelsessystemer i andre 
lande; 
der er behov for at udvikle fælles erhvervsuddannelses­
foranstaltninger til gavn for mellem- og østeuropæiske 
lande, begyndende med Polen og Ungarn; 
i både Fællesskabet og tredjelande findes der regionale 
eller nationale, offentlige eller private organer, som kan 
samarbejde om udviklingen af erhvervsuddannelsesforan­
staltninger; 
C) EFT nr. L 375 af 23. 12. 1989, s. 11. Den Europæiske Erhvervsuddannelsesfond bør have en 
status og struktur, der dels på et fleksibelt grundlag vil 
gøre det muligt at opfylde de specifikke og varierende 
behov i de forskellige lande, som Fonden vil bistå, dels 
vil sætte den i stand til at udføre sine opgaver i snævert 
samarbejde med eksisterende nationale og internationale 
organer; 
Den Europæiske Erhvervsuddannelsesfond bør have 
status som juridisk person, men samtidig bevare nære 
institutionelle forbindelser med Kommissionen og 
respektere Fællesskabets og dets institutioners overord­
nede politiske ansvar; 
Den Europæiske Erhvervsuddannelsesfond bør have en 
nær tilknytning til Det Europæiske Center for Udvikling 
af Erhvervsuddannelse (i det følgende benævnt 
»Cedefop«, og bl.a. benytte dets bygninger og visse faci­
liteter; 
Den Europæiske Erhvervsuddannelsesfond bør være 
åben for deltagelse fra lande, som ikke er medlemmer af 
Fællesskabet, men som deler Fællesskabets og dets 
medlemsstaters ønske om at yde de mellem- og østeuro­
pæiske lande bistand på erhvervsuddannelsesområdet; 
Traktaten indeholder ikke den fornødne specifikke 
hjemmel for oprettelse af en europæisk erhvervsuddan­
nelsesfond — 
UDSTEDT FØLGENDE FORORDNING: 
Artikel 1 
Der oprettes en europæisk erhvervsuddannelsesfond (i 
det følgende benævnt Fonden), der som formål har at 
bidrage til udviklingen af erhvervsuddannelsessystemerne 
i mellem- og østeuropæiske lande, begyndende med 
Polen og Ungarn. Fonden skal navnlig bestræbe sig på at 
fremme et effektivt samarbejde mellem Fællesskabet og 
modtagerlandene på erhvervsuddannelses-området og at 
bidrage til koordineringen af bistanden. 
Artikel 2 
Med henblik på at opfylde de i artikel 1 fastsatte målsæt­
ninger skal Fonden: 
i) bistå ved specificeringen af erhvervsuddannelses-
behov og -prioriteter og ved ydelsen af faglig bistand 
på erhvervsuddannelsesområdet samt i fornødent 
omfang etablere et samarbejde med udvalgte organer 
i mellem- og østeuropæiske lande; 
4. 4. 90 De Europæiske Fællesskabers Tidende Nr. C 86/13 
ii) fungere som et clearingkontor, der forsyner Fælles­
skabet, medlemsstaterne og deltagende tredjelande 
samt modtagerlandene og alle andre interesserede 
parter med information om igangværende projekter 
og fremtidige behov på erhvervsuddannelsesområdet, 
og desuden tjene som en kanal, hvorigennem alle 
tilbud om bistand kan filtreres; 
iii) undersøge mulighederne for at yde erhvervsuddan-
nelsesbistand i form af fælles projekter, for at 
oprette specialiserede multinationale grupper i 
forbindelse med specifikke projekter og for at finde 
frem til projekter, der kan samfinansieres; 
iv) sørge for, at egnede specialiserede organer eller 
private organisationer med den fornødne fagkund­
skab varetager individuelle projekters gennemførelse 
og ledelse på et fleksibelt og decentralt grundlag; 
v) på Kommissionens vegne bistå ved indretningen af 
ordninger for tilsyn med og evaluering af erhvervs-
uddannelsesbistanden til Mellem- og Østeuropa; 
vi) formidle information og tilskynde til udveksling af 
erfaringer, bl.a. gennem publikationer og møder; 
vii) varetage sådanne andre opgaver, som Kommissionen 
måtte definere i samråd med Fondens bestyrelse. 
Artikel 3 
Fonden virker på erhvervsuddannelsesområdet og 
dækker erhvervsmæssig grunduddannelse og efter- og 
videreuddannelse for unge og voksne, og der lægges 
passende vægt på lederuddannelse. 
Artikel 4 
1. Fonden har status som juridisk person. Den 
tillægges i samtlige medlemsstater den mest vidtgående 
retsevne, der i henhold til deres lovgivning tilkommer 
juridiske personer; den kan navnlig erhverve eller 
afhænde løsøre og fast ejendom og optræde som part i 
retssager. Den arbejder uden gevinst for øje. Den deler 
bygninger, faciliteter og andre infrastrukturer med 
Cedefop på dettes hjemsted. Fonden samarbejder med 
andre fællesskabsorganer, navnlig Cedefop. 
2. Fonden varetager de i artikel 2 beskrevne opgaver. 
3. Fonden offentliggør regelmæssigt beretninger om 
sit arbejde. Artikel 5 
1. Fonden har en bestyrelse bestående af en repræsen­
tant for hver af medlemsstaterne og tre repræsentanter 
for Kommissionen. Hvert medlem af bestyrelsen kan 
repræsenteres ved en suppleant. 
2. Medlemsstaternes repræsentanter udnævnes af de 
pågældende medlemsstater. De medlemmer, der repræ­
senterer Kommissionen, udnævnes af denne. 
3. Repræsentanterne udnævnes for en periode på tre 
år. Genudnævnelse kan finde sted. 
4. Kommissionen varetager formandskabet i besty­
relsen. Denne fastlægger sin forretningsorden. Bestyrel­
sens beslutninger træffes ved simpelt flertal. 
5. Formanden indkalder bestyrelsen mindst én gang 
om året. Han informerer bestyrelsen om andre fælles-
skabsaktiviteter, der måtte være relevante for bestyrelsens 
arbejde, og om forventningerne til Fonden i det 
kommende år. 
6. På grundlag af et udkast fra direktøren vedtager 
bestyrelsen senest den 30. november hvert år Fondens 
årlige arbejdsprogram for det følgende år i samråd med 
Kommissionen. 
7. Bestyrelsen godkender for specifikke projekter 
oprettelsen af ad £oc-arbejdsgrupper med deltagelse af 
alle de lande, der bidrager til finansieringen af de pågæl­
dende projekter. 
8. Bestyrelsen forelægger senest den 31. marts hvert år 
Kommissionen et udkast til årsberetning om Fondens 
virksomhed det foregående år og om finansieringen af 
denne virkshomhed. Kommissionen godkender årsberet­
ningen og fremsender den til Europa-Parlamentet, Det 
Økonomiske og Sociale Udvalg, medlemsstaterne og de i 
overensstemmelse med artikel 15 deltagende tredjelande. 
Artikel 6 
1. Fondens direktør udnævnes af Kommissionen på 
grundlag af en af bestyrelsen forelagt liste over kandi­
dater med en betydelig erfaring inden for virksomhedsle­
delse og/eller erhvervsuddannelse. Han udnævnes for 
fem år og kan genudnævnes. Han er ansvarlig for: 
— forberedelsen og tilrettelæggelsen af arbejdet i besty­
relsen og i de ad hoc-arbejdsgrupper, som bestyrelsen 
nedsætter; han har navnlig ansvaret for udarbejdelsen 
af udkastet til Fondens årlige arbejdsprogram 
— Fondens daglige ledelse 
— udarbejdelsen af indtægts- og udgiftsregnskabet og 
gennemførelsen af Fondens budget 
Nr. C 86/14 De Europæiske Fællesskabers Tidende 4. 4. 90 
— udarbejdelsen og offentliggørelsen af de i denne 
forordning foreskrevne beretninger 
— alle personaleanliggender 
— udførelsen af de i artikel 2 nævnte opgaver. 
2. Direktøren er ansvarlig over for bestyrelsen for sin 
forvaltning. 
3. Kommissionen kan i behørigt begrundede tilfælde 
og efter udtalelse fra bestyrelsen udskifte direktøren. 
Artikel 7 
1. Repræsentanter for arbejdsmarkedets parter på 
europæisk plan, som allerede deltager aktivt i fælles­
skabsinstitutionernes arbejde, kan inddrages i Fondens 
arbejde. 
2. Internationale organisationer, der er aktive på 
erhvervsuddannelses-området, kan inddrages i Fondens 
arbejde. 
Artikel 8 
1. Fondens forventede indtægter og udgifter opstilles i 
et årligt budget, som skal indeholde en personaleoversigt. 
2. Der skal være balance mellem indtægter og udgifter 
for hvert regnskabsår, som følger kalenderåret. 
3. Fondens indtægter omfatter foruden eventuelle 
midler fra andre kilder et tilskud fra Fællesskabets 
budget og betalinger modtaget for udførte tjenester. 
4. Budgettet skal også indeholde oplysninger om 
tilsvarende midler, der står til rådighed for projekter, 
hvortil Fonden yder finansiel bistand. 
Artikel 9 
1. Direktøren opstiller hvert år et udkast til forslag til 
Fondens budget, som skal omfatte de løbende omkost­
ninger og det foreslåede aktivitetsprogram for det 
følgende regnskabsår, og forelægger det for bestyrelsen. 
2. Bestyrelsen vedtager på grundlag heraf senest den 
15. februar et forslag til budget for Fonden og fore­
lægger det for Kommissionen. 
3. Kommissionen foretager en vurdering af erhvervs-
uddannelsesbehovene i Mellem- og Østeuropa inden for 
rammerne af de generelle finansielle retningslinjer for 
økonomisk bistand til disse lande. På grundlag heraf 
fastsætter den det årlige bidrag til Fondens budget, som 
opføres i det foreløbige forslag til Fællesskabets budget. 4. Efter at have modtaget Kommissionens udtalelse 
vedtager bestyrelsen Fondens budget over indtægter og 
udgifter ved begyndelsen af hvert regnskabsår, idet det 
tilpasses de forskellige bidrag, som Fonden har 
modtaget, og Fondens øvrige ressourcer. 
Artikel 10 
1. Direktøren gennemfører Fondens budget. 
2. Kontrollen med forpligtelser og udbetalinger vedrø­
rende samtlige udgifter og med bogføring og indkasse­
ring af alle Fondens indtægter udøves af den finansin-
spektør, som Kommissionen udnævner på grundlag af en 
kandidatliste fra bestyrelsen. 
3. Direktøren tilstiller senest den 31. marts hvert år 
Kommissionen, bestyrelsen og Revisionsretten de detalje­
rede regnskaber over samtlige indtægter og udgifter for 
det foregående regnskabsår. Revisionsretten reviderer 
disse regnskaber i overensstemmelse med Traktatens 
artikel 206a. 
4. Bestyrelsen har beføjelse til at meddele direktøren 
decharge for budgettets gennemførelse. 
Artikel 11 
Bestyrelsen fastlægger efter høring af Kommissionen og 
Revisionsretten de nærmere finansielle bestemmelser, 
navnlig for opstillingen og gennemførelsen af Fondens 
budget. 
Artikel 12 
Protokollen vedrørende De Europæiske Fællesskabers 
Privilegier og immuniteter finder anvendelse på Fonden. 
Artikel 13 
Fondens personale er omfattet af samme regler og 
bestemmelser som de ansatte ved Cedefop. 
Artikel 14 
1. Fondens ansvar i kontraktforhold bestemmes efter 
den lovgivning, der finder anvendelse på den pågældende 
kontrakt. 
2. For så vidt angår ansvar uden for kontraktforhold 
skal Fonden i overensstemmelse med de almindelige rets­
grundsætninger, der er fælles for medlemsstaternes rets­
systemer, erstatte skader forvoldt af Fonden eller af dens 
ansatte under udøvelsen af deres hverv. Domstolen har 
kompetence til at afgøre tvister vedrørende sådanne 
skadeserstatninger. 
3. De ansattes personlige ansvar over for Fonden fast­
sættes i bestemmelserne vedrørende Fondens personale. 
4. 4. 90 De Europæiske Fællesskabers Tidende Nr. C 86/15 
Artikel 15 
1. Fonden er åben for deltagelse fra lande, der ikke er 
medlemmer af Fællesskabet, og som deler Fællesskabets 
og dets medlemsstaters ønske om at yde Mellem- og 
Østeuropa bistand på erhvervsuddannelses- området, idet 
ordningerne for denne deltagelse fastlægges i aftaler 
indgået mellem Fællesskabet og de pågældende lande i 
overensstemmelse med den i Traktatens artikel 228 fast­
satte procedure. 
2. Aftalerne skal navnlig indeholde oplysninger om 
arten og omfanget af disse landes medbestemmelse ved 
beslutninger om at udvide eller ændre rækkevidden af 
Fondens virksomhed, særlig med hensyn til de mellem-
og østeuropæiske lande, der modtager bistand fra 
Fonden. De skal også indeholde bestemmelser vedrø­
rende finansielle bidrag og personale. 3. Bestyrelsen kan uden indgåelse af en aftale om 
nødvendigt beslutte, at sådanne lande deltager i de i 
artikel 5, stk. 7, nævnte ad hoc-arbejdsgrupper. 
Artikel 16 
Kommissionen fastlægger en procedure for vurdering af 
de i forbindelse med Fondens virksomhed indhøstede 
erfaringer og foretager den første vurdering inden den 
31. december 1992. 
Artikel 17 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.